Diari Oficial de la Generalitat Valenciana


Sumari del DOGV 3971, del 02-04-2001 (2001/2421)

ORDRE de 8 de febrer de 2001, de la Conselleria de Cultura i Educació, per la qual s'autoritza la transformació del centre Academia Gerónimo Bravo Molina, d'Alacant, en Centre Autoritzat de Formació Professional de Grau Mitjà.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2421


Data del document
:   08-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * ensenyament professional

ORDRE de 8 de febrer de 2001, de la Conselleria de Cultura i Educació, per la qual s'autoritza la transformació del centre Academia Gerónimo Bravo Molina, d'Alacant, en Centre Autoritzat de Formació Professional de Grau Mitjà. [2001/2421]
  
L'expedient ha sigut iniciat pel representant de la titularitat del centre, en sol·licitud d'autorització d'obertura i funcionament com a centre de Formació Professional de Grau Mitjà per a impartir els ensenyaments corresponents al cicle de Tècnic en Perruqueria.
  
Per Resolució de la Direcció General d'Ensenyaments Mitjans, el centre va obtindre l'homologació dels ensenyaments de coneixements tècnics i pràctics de la branca de Perruqueria i Estètica, professió Perruqueria, de Formació Professional de 1r grau.
  
La Direcció General de Centres Docents ha aprovat per Resolució de 29 de juliol de 1998, les instal·lacions proposades per a l'autorització, ja que complix els requisits que, quant a espais educatius, establix la normativa vigent.
  
La Direcció Territorial d'Alacant ha emés proposta favorable a allò sol·licitat, a la vista dels informes emesos per la Unitat Tècnica de Construccions i la Inspecció Educativa.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); la Llei Orgànica 8/1985, de 3 de juliol, reguladora del Dret a l'Educació, (BOE de 04.07.85); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08-05-98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la transformació del centre privat Academia Gerónimo Bravo Molina, homologat per a impartir l'àrea tecnicopràctica de Perruqueria, en Centre Autoritzat de Formació Professional de Grau Mitjà, amb les característiques i composició que més avall s'indiquen.
  
Denominació genèrica: Centre Autoritzat de Formació Professional de Grau Mitjà
  
Anterior denominació específica: Academia Gerónimo Bravo Molina
  
Nova denominació específica: Jerónimo Bravo Molina I
  
Domicili: c/ García Morato, 28-baix
  
Localitat: Alacant
  
Província: Alacant
  
Titular: Jerónimo Bravo Molina
  
Codi: 87965744
  
Ensenyaments i capacitat que s'autoritzen:
  
- 2 grups de Tècnic en Perruqueria amb 60 llocs escolars a impartir en doble torn (1 grup amb 20 llocs escolars de matí i un altre de vesprada).
  
Segon
  
La Direcció Territorial competent establirà, en el termini màxim de dos mesos i per resolució, el centre públic al qual quedarà adscrit a efectes administratius.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 8 de febrer de 2001
  
El conseller de Cultura i Educació
  
MANUEL TARANCÓN FANDOS